اولوسلارآراسی عفو هؤرگوتو (آمنستی اینترنشنیل) و بعضی سیویل توپلوم هؤرگوتلری، ۱ میلیون‌دان آرتیق مسلمان اویغور تورکونون توپلاما کمپ‌لرین‌ده توتولدوغو چینین سینجان اویغور اؤزارک بؤلگه‌سینه گؤزلمچی هیاتی گؤندرمه‌سی اوچون، بیرلشمیش میلتلر اینسان حاقلاری شوراسینی گؤره‌وه چاغیردی.
اولوسلارآراسی عفو هؤرگوتو، اینسان حاقلاری ایزله‌مه هؤرگوتو، (HRW) دونیا اویغور کنگره‌سی ایله چوخ ساییدا بؤلگه‌سل و اولوسلارآراسی سیویل توپلوم هؤرگوتونون ایمضالادیغی اورتاق آچیقلاما‌دا، مسلمان اویغور تورکلرینین معروض قالدیغی اینسان حاقلاری پوزونتولاری قونوسون‌دا بیرلشمیش میلتلر اینسان حاقلاری شوراسینا چاغری ائدیلدی.
بیلدیری‌ده، اینسان حاقلاری یوکسک کمیسرینین وضعیتی دگرلندیرمک و بیر سونراکیایلگیلی اوتورومدا توپلاما کمپ‌لرین‌ده ساخلانیلان اویغور و دیگر مسلمانلارین وضعیتینه دایر حقیقتلری اورتایا قویماق اوچون بؤلگه‌یه گؤزلم‌چی هیاتی گؤندرمه‌سی چاغریسی ائدیلیرکن، چینین بو هیاته بؤلگه‌ده "مستقیل، سرحدسیز و کنترل‌سوز" گؤزلم ایجازه‌سی وئرمه‌سی لازیم اولدوغونا ایشاره ائدیلدی.
چینه "اینسان حاقلارینین ان یوکسک ایستانداردلارینا اویماسی" چاغریسی ائدیله‌ن آچیقلاما‌دا، پکن رهبرلیگینین عضوو اولدوغو شورایا قارشی وظیفه‌لرینی یئرینه یئتیرمه‌سی لازیم اولدوغو وورغولاندی.
خاریجی ایشلر باخانلیغی سؤزچوسو حامی آکسوی، اؤنجه‌کی گون وئردیگی یازی‌لی آچیقلامادا، چین مقاملارینین اویغور تورکلرینه قارشی سیستم‌لی آسیمیلاسیون سیاستینین اینسان‌لیق آدینا بؤیوک بیر اوتانج قایناغی اولدوغونو بیلدیرمیشدی.
چین مقاملارینی، اویغور تورکلرینین تمل اینسان حاقلارینا حؤرمت ائتمه‌یه و توپلاما کمپ‌لرینی قاپادمایا دعوت ائد‌ن آکسوی،
"تورک توپلومونون آغیر اینسان حاقلاری پوزونتولاری قونوسون‌دا‌کی تپکیسینین چین مقاملاری طرفیندن نظره آلینماسینی گؤزله‌ییریک" ایفاده‌سینی ایشلتمیشدی.
آمریکا کنگره‌سین‌ده مذاکره‌سی داوام ائد‌ن بیر قانون لایحه‌سی ده، چینه، اویغور تورکلرینه قارشی آغیر اینسان حاقلاری پوزونتولاری سببیله تحریم تطبیق اولونماسینی طلب ائدیر.
